ועדת הכספים, כנסת 17, פרוטוקול מספר 246, 2006-12-20 14:00

יעקב ליצמן: אני פותח את הישיבה.

אפרת פרוקצ'ה: 74.

אפרת פרוקצ'ה: תיקון חוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית לשנות הכספים 2002 ו-2003) בחוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית לשנות הכספים 2002 ו-2003), התשס"ב-2002, בסעיף 10 – (1) בסעיף קטן (א), במקום "י' בטבת התשס"ז (31 בדצמבר 2006) יבוא "כ"ב בטבת התשס"ח (31 בדצמבר 2007).

אפרת פרוקצ'ה: (2) בסעיף קטן (ב), אחרי פסקה (3א) יבוא: "(3ב) גמלה המשתלמת לפי פרק י' לחוק הביטוח הלאומי.

יעקב ליצמן: 4 אחוזים פיצול בעיקר לשכבות חלשות.

ג'ודי וסרמן: מקבלי הבטחת הכנסה, אבטלה.

ראובן ריבלין: בעניין הזה האופוזיציה מצטרפת לקואליציה.

יעקב ליצמן: על איזה קבוצות מדו בר?

משה ברסימנטוב: אבטלה, הבטחת הכנסה, אימהות ודמי לידה.

יעקב ליצמן: מה התקציב?

משה ברסימנטוב: כ-300 מיליון שקלים.

שלי יחימוביץ': קודם כל, נחזור לחטא הקדמון והוא הקיצוץ של 4 אחוזים שהוא דבר בלתי נסלח כשלעצמו.

שלי יחימוביץ': לגבי כקשישים, החטא הקדמון הזה תוקן.

יעקב ליצמן: גם בילדים.

שלי יחימוביץ': כן.

שלי יחימוביץ': אתה מערבב בין ההקפאה לבין אי-החזרת הקיצוץ של 4 אחוזים שאנחנו מבקשים לאשר אותו בכל שנה מחדש, את אותו קיצוץ של 4 אחוזים.

שלי יחימוביץ': ואכן אנחנו מדברים כאן על הבטחת הכנסה, על אימהות, על דמי לידה, על מענק לימודים, פשיטות רגל וכן הלאה וכן הלאה.

שלי יחימוביץ': זו רשימה חלקית ויש עוד דברים.

משה ברסימנטוב: העיקרי הוא אבטלה והבטחת הכנסה.

שלי יחימוביץ': אנחנו לא יכולים להצביע בעד סעיף כזה, שעה שבמקביל נמשכת הרפורמה במס הכנסה שעלותה מיליארד שקלים והיא מיטיבה אך ורק עם העשירונים, המאיונים והאלפיונים העליונים.

שלי יחימוביץ': אנחנו לא יכולים להצביע בעד סעיף כזה כאשר מס מעסיקים ממשיך להיות מופחת אוטומטית, משל היה מדובר באיזה צו טבע, כאילו השמש עולה בבוקר ושוקעת אחר-הצהרים.

שלי יחימוביץ': כאן מדובר על משהו שאי אפשר לשנות אותו.

שלי יחימוביץ': זוג גזירת גורל שהרפורמה במס תימשך ושאי אפשר יהיה להקפיא אותה לשנה אחת.

שלי יחימוביץ': כאן היינו חוסכים מיליארד שקלים.

שלי יחימוביץ': אנחנו נדרשים שוב ושוב, באותה עקביות מקוממת, שאני מודה, אני רק חצי שנה חברת כנסת, אבל אני מודה שכבר התעייפתי מלציין אותה בכל פעם מחדש, שוב אנחנו מתבקשים לפגוע בחלשים ביותר, בעניים ביותר, בנזקקים ביותר, במי באמת הם העלובים שבעלובים של החברה הישראלית – עלובים מבחינת רמת ההכנסה שלהם, הם נדחקים אל שולי החברה הישראלית בעל כורחם ואנחנו ממשיכים להלום בהם ולהלום בהם - שעה שאנחנו ממשיכים להיטיב עם האחרים.

שלי יחימוביץ': בשעתו אמר ביבי – למרות שזה קיצוץ של סילבן – שאין ברירה, מוכרחים להדק ועכשיו יש, ולשחרר לשחרר.

שלי יחימוביץ': אני שואלת למה השחרור לא נעשה לגבי אלה שבאופן כל כך ברור זקוקים לזה והוא ממשיך להיעשות לגבי מי שממילא יש לו.

שלי יחימוביץ': אנחנו נהנה מהרפורמה במס גם ב-2007, אתה ואני, כי שנהנינו ממנה אשתקד וכפי שנהנינו ממנה לפני שנתיים.

שלי יחימוביץ': משכורותינו עלו בשל אותה רפורמה במס, הן עלו גם בגלל שאנחנו, בניגוד לקשישים, צמודים לשכר הממוצע במשק.

סמדר אלחנני: ב-1 בינואר ולא ב1 באפריל.

שלי יחימוביץ': באופן ברור אנחנו נותנים לעצמנו כחברי כנסת – ואני באמת נגד השיח הפופוליסטי של משכורות העתק של חברי הכנסת, ואנחנו יודעים שלא כך הוא הדבר – אנחנו מעניקים לעצמנו את אותם בונוסים מדי שנה בשנה וממשיכים להכות באלה שזכאים לבונוסים האלה יותר מאתנו.

שלי יחימוביץ': על כן מוסרית, מצפונית ומבחינת מראה פנינו כלפי הציבור שלנו, אנחנו חברי הכנסת, אסור לנו לאשר את הסעיף הזה.

ראובן ריבלין: כאשר שר האוצר בנימין נתניהו גזר את המשך הגזרות שהוטלו על-ידי קודמו סילבן שלום, הם אמרו שהם עושים זאת ככורח שאפילו אם הלא מגונה, הוא הכרחי, כדי להציל את משק המדינה.

ראובן ריבלין: בגלל זה מן הסתם הם נפלו.

ראובן ריבלין: אני מבקש להציג הסתייגות.

ראובן ריבלין: הקיצוץ יהיה אחוז אחד בלבד, כדי שממשלה זו לא תיפול כמו הממשלה הקודמת.

שלי יחימוביץ': אתה חרד לגורלה של הממשלה?

ראובן ריבלין: ההסתייגות שלי שיופחת לאחוז אחד כדי שהממשלה לא תיפול.

סמדר אלחנני: הערה אחת לסעיף 74.

סמדר אלחנני: הקיצוץ הזה של 4 אחוזים בגמלאות מתייחס להבטחת הכנסה, דמי לידה, מענקים בקצבאות לידה, אבטלה, דמי פגיעה לנפגעי עבודה, אמהות ופשיטת רגל.

סמדר אלחנני: אלה העובדים שמקבלים שכר כאשר למעביד אין מאיפה לתת, ואז הביטוח הלאומי נותן.

סמדר אלחנני: כל הקצבאות האלה, מלבד הבטחת הכנסה, הם מתקציב הביטוח הלאומי והם לא מתקציב המדינה.

משה סימנטוב: לא מענקי לימודים.

סמדר אלחנני: עשיתי חישוב כמה זה יחסוך בתקציב המדינה, לא בביטוח הלאומי – 100 מיליון שקלים.

דוד טל: אמרו לנו 300 מיליון שקלים.

סמדר אלחנני: זה בתקציב הביטוח הלאומי שלא רלוונטי למגבלת ההוצאות בתקציב המדינה.

משה סימנטוב: רלוונטי לגירעון.

סמדר אלחנני: זה לא רלוונטי לגירעון כי זה מלווה הביטוח הלאומי.

סמדר אלחנני: כל העודף שיש לביטוח הלאומי, הו מפקיד אותו כמלווה.

משה סימנטוב: אבל הגירעון נספג בגירעון המדינה.

סמדר אלחנני: אבל זה מלווה.

סמדר אלחנני: זה נכלל בצד ההכנסות בתקציב, אבל זה נכלל כמלווה.

סמדר אלחנני: על מלווה משלמים ריבית.

סמדר אלחנני: מה משנה לחישוב גירעון גבוה, אם זה מלווה מהביטוח הלאומי או מלווה מקופות פנסיה?

סמדר אלחנני: זה בדיוק אותו הדבר.

סמדר אלחנני: אם זו הייתה העברה ללא מלווה, הייתי מדברת אחרת, אבל זה מלווה.

סמדר אלחנני: בדברי ההסבר, לא בחוק עצמו, נאמר שהקיצוץ הזה לא יחול על גמלת הסיעוד.

סמדר אלחנני: ניסיתי להבין את הניסוח הנפתל הזה של גמלת הסיעוד ובסוף מתברר שייקחו את הכסף שכאילו אמור היה להיות מקוצץ וייתנו את זה כתוספת לקבוצה, יעשו עוד קבוצה בגמלאות הסיעוד.

סמדר אלחנני: הייתי רוצה להבהיר כאן, ואני מציעה לכם לבדוק את זה ולנסח את זה כראוי, שקצבאות הסיעוד תחזורנה, אם אפשר, לגודלן המקורי של לפני הקיצוץ של 4 אחוזים.

סמדר אלחנני: רוצים לתת תוספת לעוד קבוצה?

סמדר אלחנני: שתהיה קבוצה חדשה ויוסיפו לה.

סמדר אלחנני: האם יש גירעון בענף סיעוד?

סמדר אלחנני: עדיין אני מציעה שאם באמת לא פוגעים בהבטחת סיעוד.

משה סימנטוב: זה אושר בוועדת העבודה והרווחה?

סמדר אלחנני: אני מדברת פה.

סמדר אלחנני: אני לא הולכת לוועדת העבודה והרווחה.

משה סימנטוב: זו הצעה של הביטוח הלאומי.

סמדר אלחנני: כשאומרים שלא תהיה פגיעה בקצבאות הסיעוד, זאת אומרת שחוזרים למה שהיה פעם.

יעקב ליצמן: תודה רבה.